De følgende år kunne den italienske firer uden styrmand ikke holde blandt de allerbedste, og Molea roede et par år [[otter]] med samme resultat. Det blev til en række B-finaler ved VM i henholdsvis fireren og otteren samt en niendeplads ved [[Sommer-OL 1992|OL 1992]] i [[Barcelona]] i otteren. Efter OL 1992 vendte han tilbage til fireren, der derudover nu bestod af [[Carlo Mornati]], [[Rafaello Leonardo]] og [[Riccardo Dei Rossi]], og denne besætning fik nu et gennembrud med  [[VM i roning|VM]]-guld i 1994 og 1995.<ref name=wr /> Kvartetten var derfor blandt favoritterne ved [[Sommer-OL 1996|OL 1996]] i [[Atlanta]], og de vandt da også deres indledende heat, hvorpå de blev slået knebent af den franske båd i semifinalen. Disse to både kæmpede i finalen om føringen i begyndelsen, men de øvrige både var ikke langt væk, og italienerne havde brugt for mange kræfter i begyndelsen og endte på en sjette- og sidsteplads.<ref>{{kilde | url = http://www.olympedia.org/results/159415 | titel = Coxless Fours, Men | udgiver = olympedia.org | hentet = {{dato|30-9-2021}} }}</ref>
Levende_personer Personbillede_savnes